Publication: Magyar Közlöny
Issue: MK-2002-93 (Year: 2002, Number: 93)
Era: 1990-2004
Section: szóló 1993. évi III. törvény módosított 37/A. § (3) bekezdése b) pontjában írt együttmûködési kötelezettségét, és számára rendszeres szociális segélyt nem lehet megállapítani,
Paragraph Index: 357

b) a lakás fûtési költségének havi összege eléri vagy meghaladja a háztartás havi összjövedelmének 20%-át, és a háztartásban az egy fõre jutó havi jövedelem nem haladja meg az öregségi nyugdíj mindenkori legkisebb összegének kétszeresét.” Az Alkotmánybíróság álláspontja szerint a kezdeményezés az Ör. 8. § (2) bekezdés a) és b) pontját illetõen nem megalapozott. Az Sztv. 38. § (2) bekezdése az idézettek szerint felhatalmazást adott a helyi önkormányzat számára a lakásfenntartási támogatás feltételei rendeleti szabályozására. Az Sztv. 38. §-ának az indítványban hivatkozott (3) bekezdése a rendeletalkotás keretei meghatározásához nyújt figyelembe veendõ szempontokat az önkormányzatok számára. Ez az elõírás azonban nem minõsül kogens tartalmú szabályozásnak, csupán „különösen indokoltnak” tartja, hogy az önkormányzat a lakásfenntartás támogatási feltételei normatív szabályozásánál e körülményekre tekintettel legyen. Az Ör. megfelelt ennek a törvényi követelménynek, amikor úgy szabályozta a lakásfenntartási támogatáshoz való hozzájutás rendjét, hogy a képviselõ-testületi döntésalkotás számára „érdemben elsõsorban” azokat a kérelmeket rendelte figyelembe venni, amelyek a jelzett szempontokon alapulnak. Mivel az Alkotmánybíróság álláspontja szerint a jogalkotót az Ör. elfogadása során nem terhelte olyan kötelezettség, hogy az Sztv. 38. § (3) bekezdésében foglaltakat mellõzhetetlenül alkalmazza, ezért az Ör. 8. § (2) bekezdés

Source: https://magyarkozlony.hu/hivatalos-lapok/331c16beab98f12ed0ae3ab8418f2520c767b2a6/dokumentumok/62b663a3f2128c48c22c5ca94a595f937fe24f13/letoltes